**Бр.06-400-392/14-III**

**ОПШТИНСКО ВЕЋЕ ОПШТИНЕ ГАЏИН ХАН** на основу члана 57 Статута општине Гаџин Хан ( „Службени лист града Ниша“ бр.63/2008, 31/2011, 46/2012, 36/2013), члана 3. Одлуке о општинском већу општине Гаџин Хан ( „Службени лист града Ниша“ бр.83/08), решавајући по захтеву Славке Лазаревић из Гркиње број: 40-320-289/14-I од 19.05.2014. године, на својој 64. (шездесетчетвртој) седници одржаној дана 07. јула 2014. године, доноси

**Р Е Ш Е Њ Е**

1-**УСВАЈА СЕ** захтев Славке Лазаревић из Гркиње број:40-320-289/14-I од 19.05.2014. за накнаду трошкова осигурања за приплодно грло по уговору о додели квалитетне приплодне јунице бр.320-44/12-I-32 од 10.02.2012. године, јер родовник који је у оквиру документације предат уговорној страни не садржи све неопходне податке, те је ово грло ХБ броја који означава да грло има пуно порекло, добило РБ број, из чега произилази да се за ово грло не гарантује пуно порекло, те држалац није сигуран у квалитет грла које држи, а такође, не може да остварује ни субвенције по Закону о сточарству, а ни право на регрес осигурања, и

**ПРИЗНАЈЕ СЕ** именованој право на накнаду трошкова осигурања за приплодно грло за претходне две године: 2012/2013 и 2013/2014 годину у висини плаћених трошкова осигурања према полисама у укупном износу од 32.000,оо динара.

2. Износ из става 1 изреке овог решења исплатиће Општинска управа општине Гаџин Хан- Служби за буџет, финансије и пореску администрацију.

3.Овим решењем замењује се решење Општинског већа општине Гаџин Хан Број:06-320-392/2014-III од 20. јуна 2014. године.

**ОПШТИНСКО ВЕЋЕ ОПШТИНЕ ГАЏИН ХАН**

Број:06-400-392/2014-III ПРЕДСЕДНИК

У Гаџином Хану, 07. јула 2014. године Саша Ђорђевић

Доставити:

-именованој

-Служби за буџет, финансије и

Пореску администрацију Општинске управе

-архиви

обрадила:Верица Манић